Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Abena Efese 5:1-33
5 E ico, mulepashanya Lesa,+ apo muli bana bakwe abo atemwa,2 kabili muletemwana,+ filya na Kristu amutemenwe+ no kuituula pa mulandu wenu ngo mutuulo+ kabili nge lambo kuli Lesa ku kuba icena icinunkila.+3 Ubulalelale+ no kukowela kwa musango onse nelyo ukufwaisha ukukwata ifingi+ te kwesha no kulafilumbula apo muli,+ filya fine cifwile ukuba ku bantu ba mushilo.+4 Te kwesha ukuba ne myendele+ ya nsoni nangu imilandile ya buwelewele nangu imipuulwe yabipa,+ ifintu ifishawama, kano fye ukulatootela Lesa.+5 Pantu mwalimona no kwishiba bwino bwino ici, ukuti uwa bulalelale+ nangu uwakowela nangu uufwaisha ukukwata ifingi+—e kutila kapepa wa tulubi—takengile mu bufumu bwa kwa Kristu no bwa kwa Lesa.+6 Mwileka umuntu nangu umo amubepe ku mashiwi ya fye,+ pantu ni pali ifi fine fintu ubukali bwa kwa Lesa buleishila pa bana bacintomfwa.+7 E ico mwiampana na bo;+8 pantu kale mwali imfifi,+ lelo nomba muli lubuuto+ muli Shikulu. Mule-enda nga bana ba lubuuto,9 pantu ulubuuto lwena luleta fye ifisuma fyeka fyeka, no bulungami, ne cishinka.+10 Ilyo mushilacita icintu mulebala mwamona nga kuti casekesha+ Shikulu;11 kabili mwicita+ na bo imilimo iishitwala iya mfifi,+ kano ukukalipila+ kwena mulebakalipila,12 pantu ifyo bacita mu bumfisolo ca nsoni ukufishimika.+13 Nomba ifintu fyonse ifisokoloka,+ lubuuto e lufisokolola.+14 E ico atila: “Shibuka,+ we uleele, no kwima ku bafwa,+ na Kristu akabalikila+ pali iwe.”15 E ico cenjeleni, mwilaenda+ kwati bawelewele lelo mule-enda nga ba mano,16 mulebomfya bwino inshita+ yonse iyo mwashukila, pantu ishi nshiku sha bubifi.+17 Pali uyu mulandu mwiba nga bashashilimuka, lelo muleiluka+ icaba ukufwaya+ kwa kwa Yehova.18 Kabili, mwilakolwa+ umwangashi, uulenga abantu ukuipoosaika,+ lelo muleisulamo umupashi.+19 Ilyo mulelanshanya mulebomfya amashiwi ya mu malumbo,+ kabili mulelumbanya+ Lesa mu nyimbo shakwe. Muleimbila+ Yehova no kumulumbanya+ mu mitima yenu,20 mwi shina lya kwa Shikulwifwe Yesu Kristu lyonse muletootela+ pali fyonse kuli Lesa wesu kabili Shifwe.21 Mulenakilana+ mu kutiina Kristu.22 Abakashi banakile+ abalume babo kwati ni Shikulu balenakila,23 pantu umulume e mutwe wa mukashi+ wakwe ifyo na Kristu e mutwe wa cilonganino,+ pantu e mupusushi wa mubili uyu.24 Na kuba, filya icilonganino cinakila Kristu, e fyo na bakashi balenakila abalume babo muli fyonse.+25 Mwe balume, muletemwa abakashi+ benu, filya na Kristu atemenwe icilonganino no kuipeela pali cena,+26 pa kuti acilenge ukuba ica mushilo,+ ukucisangulwila ku menshi ya mu musambilo, e kutila ku cebo ca kwa Lesa,+27 ukuti aituulile umwine icilonganino icasambika,+ icabulamo ifiko atemwa inkanshi nangu akabi akali konse, lelo ukuti cibe ica mushilo kabili icabula akalema.+28 E fyo na balume bafwile ukulatemwa abakashi babo nge mibili yabo. Uwatemwa umukashi wakwe ali-itemwa umwine,29 pantu takwatala akuba umuntu nangu umo uwapata umubili wakwe; lelo alauliisha no ku-usunga bwino,+ filya Kristu na o aliisha no kusunga bwino icilonganino,30 pantu tuli filundwa fya mubili wakwe.+31 “E mulandu wine umwaume akashiila wishi na nyina no kulambatila ku mukashi wakwe, kabili aba babili bakaba umubili umo.”+32 Iyi nkama+ ya kwa Lesa ikalamba. Nomba ndelanda pali Kristu ne cilonganino.+33 Lelo, na imwe umo umo, onse atemwe umukashi+ wakwe ifyo aitemwa umwine; umukashi na o abe na katiina+ ku mulume wakwe.
bem_Latn bem_Latn bem_Latn bem_Latn